Diari Oficial de la Generalitat Valenciana


Sumari del DOGV 2237, del 29-03-1994 (1994/831008)

ORDRE de 10 de març de 1994, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims de les subvencions corresponents a diverses línies d'ajudes gestionades per la Direcció General d'Estructures Agràries i Desenvolupament Rural.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/10/(1)/dof/vci/html**

### Dades del document

Número de DOGV
:   2237

Data del DOGV
:   29-03-1994

Secció del DOGV
:   DISPOSICIONS GENERALS

Número del document
:   1994/831008


Data del document
:   10-03-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 10 de març de 1994, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims de les subvencions corresponents a diverses línies d'ajudes gestionades per la Direcció General d'Estructures Agràries i Desenvolupament Rural. [94/1887]  
Una vegada aprovada i publicada la Llei de Pressupostos per a 1994, escau, en compliment de l'article 47.11 de la Llei d'Hisenda Pública i a fi d'agilitar els tràmits administratius, donar publicitat a les línies pressupostàries i els imports globals màxims, en l'any 1994, de diverses subvencions gestionades per la Direcció General d'Estructures Agràries i Desenvolupament Rural.  
Per això, fent ús de les atribucions que tinc conferides,  
ORDENE  
Article primer  
Les ajudes en forma de subvenció regulades en l'Ordre de 27 de febrer de 1992 i en la de 8 de juny de 1993, ambdues de la Conselleria d'Agricultura i Pesca, per les quals es desplega el Reial Decret 1.887/1991, sobre millora de les estructures agràries, es concediran, en l'any 1994, a càrrec de les aplicacions pressupostàries 33.90.258.31.0, línia 608, i 02.99.389.97.3, línia 193, i pels imports globals màxims de 85 milions de pessetes i 559 milions de pessetes, respectivament.  
Article segon  
Les ajudes en forma de subvenció regulades en l'Ordre de 7 d'octubre de 1993 i en la d'11 de febrer de 1994, ambdues de la Conselleria d'Agricultura, Pesca i Alimentació, per les quals es desplega el Reial Decret 386/1993, sobre el foment de la repoblació de superfícies agràries i la millora de suredes i altres superfícies repoblades, es concediran, en l'any 1994, a càrrec de les aplicacions pressupostàries 11.749.30.1, línia 948, i 12.833.29.4, línia 947, i pels imports globals màxims de 290 milions de pessetes i 1.944 milions de pessetes, respectivament.  
Article tercer  
Les ajudes regulades en l'Ordre de 14 de setembre de 1993, de la Conselleria d'Agricultura i Pesca, per la qual es desplega el Reial Decret 477/1993, sobre el foment del cessament anticipat en l'activitat agrària, es concediran, en l'any 1994, a càrrec de l'aplicació pressupostària 41.099.22.17, línia 929, i per l'import global màxim de 176 milions de pessetes.  
Article quart  
Les ajudes regulades en el Reial Decret 1.147/1992, per a facilitar als arrendataris de finques rústiques als quals es refereix la Llei 1/1992 l'exercici del dret d'accés a la propietat, es concediran, en l'any 1994, a càrrec de l'aplicació pressupostària 78.563.32.0, línia 965, i per l'import global màxim de 20 milions de pessetes.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 10 de març de 1994  
El conseller d'Agricultura, Pesca i Alimentació,  
JOSÉ MARíA COLL COMíN


Còpia Permalink ELI